ΓΡΑΠΤΗ ΕΡΩΤΗΣΗ E-1292/02

υποβολή: Patricia McKenna (Verts/ALE) προς την Επιτροπή

(7 Μαΐου 2002)

Θέμα: Λιμάνι του Castelln

Η Λιμενική Αρχή του Castelln(1) άρχισε πρόσφατα τη διεύρυνση του λιμανιού του Castelln. Κατά τη διαδικασία αξιολόγησης των περιβαλλοντικών επιπτώσεων του έργου, η Γενική Διεύθυνση Περιβαλλοντικής Ποιότητας και Αξιολόγησης δεν παρείχε σχετικές πληροφορίες στους πολίτες, τους θεσμούς και τις ενώσεις της Almassora(2), παρά το γεγονός ότι η Almassora αποτελεί το δήμο που πλήττεται περισσότερο από το λιμάνι του Castelln και τις διαδοχικές του διευρύνσεις(3). Όπως αξιολογούσε η ίδια η μελέτη περιβαλλοντικών επιπτώσεων, η διεύρυνση του λιμανιού του Castelln θα αποτελέσει απόλυτο φραγμό για τις εναποθέσεις που γίνονται στις ακτές του λιμανιού. Στις εν λόγω ακτές βρίσκεται η ακτή της Almassora και η εκβολή του ποταμού Mijares (Les Goles). Η εν λόγω εκβολή έχει προταθεί από την τοπική κυβέρνηση της Βαλένθια (Generalitat) ως περιοχή ιδιαίτερης σημασίας για τα πτηνά (ZEPA) και ως τοποθεσία κοινοτικού ενδιαφέροντος (LIC)(4).

Παρά το γεγονός ότι η ακτή της Almassora έχειποστεί διαδικασίες διάβρωσης καιποχώρησης της ακτογραμμής εξ αιτίας του λιμανιού του Castelln και των διευρύνσεών του, η μελέτη των περιβαλλοντικών επιπτώσεων δεν περιείχε καμία ανάλυση της επίπτωσης που θα έχει η παρούσα λιμενική διεύρυνση επί της περιοχής Les Goles, που απειλείται με ενδεχόμενη πλημμύρα και εισβολή θαλάσσιωνδάτων(5). Η ίδια μελέτη των περιβαλλοντικών επιπτώσεων αναγνωρίζει την ύπαρξη εκτάσεων που καλύπτονται από την posidonia ocenica σε απόσταση μικρότερη του ενός χιλιομέτρου από το λιμάνι του Castelln, χωρίς όμως να μελετά τις επιπτώσεις που θα έχουν επί της posidonia οι εκχύσεις στη θάλασσα και η τροποποίηση της ροής των ρευμάτων. Η μελέτη αντιφάσκει επίσης παρέχοντας δεδομένα σχετικά με την αρνητική επίπτωση του λιμανιού του Castelln επί του είδους αυτού, ενώ ταυτόχρονα αρνείται κάθε μελλοντική επίπτωση επί του είδους, βασιζόμενη σε επιχειρήματα που θεωρούμε αβάσιμα και αντίθετα προς τις διατάξεις της Οδηγίας 92/43/ΕΟΚ(6). Η μελέτη δεν εξετάζει ούτε τα στοιχεία που ορίζονται στην Οδηγία 97/11/ΕΚ(7) στο σημείο 5 του Παραρτήματος IV (προληπτικά μέτρα) και στο 4ο εδάφιο της παραγράφου 3 του άρθρου 5 (εναλλακτικές λύσεις). Στη Δήλωση Περιβαλλοντικών Επιπτώσεων δεν εξετάζονται ούτε τα θέματα που θίγονται στο παρόν έγγραφο, παρά τις περισσότερες από 2 000 καταγγελίες που είχαν τότεποβληθεί σε ορισμένες περιπτώσεις.

1. Ποιά μέτρα θα λάβει η Επιτροπή για να προστατεύσει την περιοχή Les Goles; Ποια μέτρα θα λάβει η Επιτροπή για την προστασία, διαφύλαξη και αναζωογόνηση των εκτάσεων βυθού που καλύπτονται από την posidonia ocenica σε απόσταση λίγων μέτρων από το λιμάνι του Castelln;

2. Δεν πιστεύει η Επιτροπή ότιπάρχουν παρατυπίες όσον αφορά τη διαδικασία συμμετοχής των πολιτών κατά την εκπόνηση της μελέτης περιβαλλοντικών επιπτώσεων·

3. Δεν συμφωνεί η Επιτροπή ότιπάρχουν παρατυπίες στη μελέτη περιβαλλοντικών επιπτώσεων όσον αφορά τις επιπτώσεις επί της περιοχής Les Goles και των εκτάσεων που καλύπτει η posidonia ocenica, καθώς και όσον αφορά τα μέτρα πρόληψης και τις εναλλακτικές λύσεις·

4. Εάνπήρχε ευρωπαϊκή χρηματοδότηση του σχεδίου, δεν πιστεύει η Επιτροπή ότι θα έπρεπε να ανασταλεί μέχρις ότου ξεκαθαριστούν όλα τα ανωτέρω ερωτήματα·

(1) Δημόσιος οργανισμός που εξαρτάται από το Υπουργείο Δημόσιων Έργων της Ισπανίας.

(2) Δήμος που βρίσκεται νοτίως του Castelln και πολύ κοντά σε αυτό.

(3) Το γεγονός αυτό αναγνωρίζεται ακόμη και από τη Δήλωση Περιβαλλοντικών Επιπτώσεων (BOE αριθ. 224, 18 Σεπτεμβρίου 2001).

(4) Στην περιοχή Les Goles, έχουν παρατηρηθεί πάνω από 50 ορνιθολογικά είδη που περιλαμβάνονται στο Παράρτημα II της Οδηγίας 79/409/ΕΟΚ (ΕΕ L 103 της 25.4.1979, σελ. 1.).

(5) Οι απειλές αυτές αναγνωρίστηκαν από τη Generalitat της Βαλένθια στο έγγραφο Κατάλογος τωνγροβιότοπων της Κοινότητας της Βαλένθια, σελ. 17, Ιούνιος 2000.

(6) ΕΕ L 206 της 22.7.1992, σελ. 7.

(7) ΕΕ L 73 της 14.3.1997, σελ. 5.

Απάντηση της κας Wallstrm εξ ονόματος της Επιτροπής

(4 Ιουλίου 2002)

Η Επιτροπή γνωρίζει τα γεγονότα που ανέφερε το Αξιότιμο Μέλος του Ευρωπαϊκού Κοινοβουλίου. Όντως, διαβιβάστηκαν στην Επιτροπή τρεις καταγγελίες με αντικείμενο το ίδιο έργο.

Στο πλαίσιο προανάκρισης για τις συγκεκριμένες καταγγελίες, η Επιτροπή απευθύνθηκε στις ισπανικές αρχές προκειμένου να λάβει τις παρατηρήσεις τους για τα γεγονότα που καταγγέλθηκαν, καθώς και πληροφορίες επί του έργου.

Οι ισπανικές αρχές διαβίβασαν πολύ πρόσφατα μία απάντηση, την οποία προς το παρόν αναλύει η Επιτροπή. Εν τω μεταξύ, η Επιτροπή δεν είναι σε θέση να αποφανθεί για την πιθανή κακή εφαρμογή της ισχύουσας κοινοτικής νομοθεσίας.

Η Επιτροπή θα λάβειπόψη της τις πληροφορίες που διαβίβασε το Αξιότιμο Μέλος του Ευρωπαϊκού Κοινοβουλίου και θα πράξει ό,τι είναι αναγκαίο για να τηρηθεί στη δεδομένη περίπτωση το ισχύον κοινοτικό δίκαιο.

Από την άλλη πλευρά, οι ισπανικές αρχές κατέθεσαν αίτηση συγχρηματοδότησης από το Ευρωπαϊκό Ταμείο Περιφερειακής Ανάπτυξης (ΕΤΠΑ), στο πλαίσιο του ολοκληρωμένου επιχειρησιακού προγράμματος της περιφέρειας της Βαλένθια για την περίοδο 2000-2006, για το έργο Ampliacin del puerto de Castelln. Η κοινοτική χρηματοδότηση θα είναι ύψους 10 057 000, ήτοι 17,4 % του συνολικού προβλεπόμενου κόστους του έργου. Ηπόθεση προς το παρόν διερευνάται.

Η Επιτροπήπενθυμίζει ότι, σύμφωνα με τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999, σχετικά με τις γενικές διατάξεις για τα διαρθρωτικά ταμεία(1), κάθε έργο που αποτελεί το αντικείμενο συγχρηματοδότησης από το ΕΤΠΑ πρέπει να είναι συμβιβάσιμο με το κοινοτικό δίκαιο, καθώς και με την προστασία του περιβάλλοντος.

(1) ΕΕ L 161 της 26.6.1999.